Neo ket Marsel war e du mat pa wel an hanter deus an douaroù aet da barkeier maiz : tregont vloaz war ar memes park, tamm gounid all ebet en tu all dar maiz, alato !. Keuz  en deus   eus an amzer dremenet, gant kement a dour hañvouez ha nitrat strewet ken stank, evit lazhañ amprevaned sañset, pa vez torret ar chadenn naturell abalamour e vije gouest ar preñved dober al labour. Gand-se e talch soñj eus kan al lapoused er vro... evel ma oa kont betek neus ket keit a zo, ar bochig ruz o pekañ er buzhug, e-se. Bremañ avat e vez klevet son an trakteur, pemp dervez int bet o vont betek en tu all da gouezh noz evit an ensilage. Pres a zo kar neus ket kalz a voued ken da vagañ ar saout, an amzer fall a zo kaoz. Maiz dindan plastik a zo, hag a vezo, founnus ar greun sech dar moch, hag ar blantenn dar saout. Abaoe un nebeud bloavezhioù emañ ar chiz da sevel tiez gwer evit gounid tomatez, unan a zo en tu-mañ ha tri all e Gouenou. Re az eusa lavar Marsel, dister ar prizioù ha glemm forzh pegement. Da soñj da Varsel eo gwalldechet    ar peizanted da leñvañ, mod-se eo bet a-holl viskoazh, goeñved ar peizant ! Skuizh eo en em gavet Yann kouer, ken skuizh hag an douar,  abalamour dur re a ludu, ken e rank an douar kozh kaout repoz. Ha pa vo echu gant ar PAC peseurt vo en em gavet ? a choulenn outañ e-unan... Dezhañ eo sklaer evel lagad an naer : an dud a ranko paiañ, war geraat ez aio ar vuhez hag ar boued. Ne vo nemet ar juloded a deuio a-benn, en em harpañ a raint sur pa vo muioch a vech war ar re vihan, betek ma vint lonket do zro. Ranket vo dar peizant rivinet lakad e zouaroù dindan fermaj Yann Julod e-pad pemp bloaz ha da choude e vo aes dar pabor prenañ evit mont war vrasaat ha war binvidikaat. Alato, ken teñval-se eo ar bed Marsel ? Un tamm dudi a ranker kaout memestra, gant-se neus ket gwelloch eget sevel barzhonegoù diwar-benn al loened. War ar gont-se e teu brav gantañ, ker koulz hag e laka Channig dober neg dezhañ en ur lakaat ur sach krampouez war an daol, konfitur mouar ar bloaz-mañ war gorre, un dudi ! Araog soubañ beg e grampouezenn er volennad kafe du e krog Marsel da zibunañ un tam m. Ober a ra Channig ur chruz dhe divskouarn, hi war gil gouestad betek ar ganastell, maouez torgouilhet a ra Marsel diouzh e wreg. Evit toare emañ he choarz o vont war chlazaat. Riñset al leur gant Marsel, mestr kilhog war an dachenn. 